Banki ügyfelek
Értelmes banki ügyfelek: - Három idő alatt szeretném visszafizetni. - Hétfőn Debrecenben hol van kirendeltségük? - Van egy kis beteg gyerekem, erre lehetne kölcsönt kapni? - És ez a hitelkérelem mennyi idő alatt folyósul meg? - Azt szeretném megkérdezni, hogy van-e olyan hitelük, ami engem érdekel. - Ötvenezer forint? Húha, annyi nincs! Messze meg se haladja. - A vezetékes telefont mobil formájában elfogadják? Ügyintéző: Véglegesített az Ön rokkantnyugdíja? Ügyfél: Igen, de egy év múlva vissza kell mennem felülvizsgálatra. Ügyintéző: Egyedül vagy adóstárssal igényelné? Ügyfél: Egyedül a férjemmel. Ügyfél: És milyen dokumentumokat kell elküldeni? Ügyintéző: A személyi igazolvány első négy oldalát. Ügyfél: Tépjem ki a személyimből az első négy oldalt? Ügyfél: Meg tudná mondani, hogy egymillió forintnak 5 évre mennyi a havi törlesztőrészlete? Ügyintéző: Persze. 24.700 forint. Ügyfél: Ok, ez teljesen jó! De ugye ehhez nincs szükség jövedelemre meg munkahelyre? Ügyintéző: Mennyi a jövedelme? Ügyfél: Hatvanötezer forint. Ügyintéző: Iskolai végzettsége? Ügyfél: A legmagasabb? Ügyintéző: Igen. Ügyfél: 8 általános. Ügyintéző: Ha a férje igényli az összeget, Önt is be kell vonni, mint adóstárs. Ügyfél: Na! Miért? Ügyintéző: Mert Önök vagyonközösséget alkotnak, és jogilag így van előírva. Ügyfél: Nahát! Amikor én kocsit vettem hitelbe másfélmillióért, azt se kérdezték, van-e kutyám, macskám! Ügyintéző: Ezt mi sem kérdeztük. 